CELEX: 22017D0525
Language: mt
Date: 2015-09-25 00:00:00
Title: Deċiżjoni tal-Kumitat Konġunt taż-ŻEE Nru 218/2015 tal-25 ta' Settembru 2015 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2017/525]

30.3.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 85/39
               
            DEĊIŻJONI TAL-KUMITAT KONĠUNT TAŻ-ŻEE
      Nru 218/2015
      tal-25 ta' Settembru 2015
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2017/525]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta' Implimentazzjoni tal-Kummissjoni (UE) Nru 920/2013 tal-24 ta' Settembru 2013 dwar il-ħatra u s-superviżjoni tal-korpi nnotifikati skont id-Direttiva tal-Kunsill 90/385/KEE dwar il-mezzi mediċi attivi li jiddaħħlu f'xi parti tal-ġisem u d-Direttiva tal-Kunsill 93/42/KEE dwar mezzi mediċi (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Rakkomandazzjoni tal-Kummissjoni 2013/473/UE tal-24 ta' Settembru 2013 dwar l-awditjar u l-valutazzjonijiet imwettqin minn korpi notifikati fil-qasam ta' apparati mediċi (2) li għandha tiġi inkorporata fil-Ftehim ŻEE.
               
            
                  (3)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XXX tal-Anness II tal-Ftehim ŻEE għandu jiġi emendat kif ġej:
      
                  1.
               
               
                  Il-punt li ġej jiddaħħal wara l-punt 9 (ir-Regolament tal-Kummissjoni (UE) Nru 207/2012):
                  
                              “10.
                           
                           
                              
                                 32013 R 0920: Ir-Regolament ta' Implimentazzjoni tal-Kummissjoni (UE) Nru 920/2013 tal-24 ta' Settembru 2013 dwar il-ħatra u s-superviżjoni tal-korpi nnotifikati skont id-Direttiva tal-Kunsill 90/385/KEE dwar il-mezzi mediċi attivi li jiddaħħlu f'xi parti tal-ġisem u d-Direttiva tal-Kunsill 93/42/KEE dwar mezzi mediċi (ĠU L 253, 25.9.2013, p. 8).”
                           
                        
            
                  2.
               
               
                  Il-punt li ġej jiddaħħal wara l-punt 1 (Rakkomandazzjoni tal-Kummissjoni 2013/172/UE) taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA”:
                  
                              “2.
                           
                           
                              
                                 32013 H 0473: Ir-Rakkomandazzjoni tal-Kummissjoni 2013/473/UE tal-24 ta' Settembru 2013 dwar l-awditjar u l-valutazzjonijiet imwettqin minn korpi notifikati fil-qasam ta' apparati mediċi (ĠU L 253, 25.9.2013, p. 27).”
                           
                        
            Artikolu 2
      It-testi tar-Regolament ta' Implimentazzjoni (UE) Nru 920/2013 u tar-Rakkomandazzjoni 2013/473/UE bil-lingwa Islandiża u dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-26 ta' Settembru 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
      
         Magħmul fi Brussell, il-25 ta' Settembru 2015.
         
            
               Għall-Kumitat Konġunt taż-ŻEE
            
            
               Il-President
            
            Ingrid SCHULERUD
         
      
      
         (1)  ĠU L 253, 25.9.2013, p. 8.
      
         (2)  ĠU L 253, 25.9.2013, p. 27.
      
         (*1)  L-ebda rekwiżiti kostituzzjonali ma huma indikati.